Ghazi I

Ghazi (2. toukokuuta 1912 – 4. huhtikuuta 1939) oli Irakin kuningas 1933–1939.

 Varhaiset vaiheet 
Ghazi syntyi Mekassa, nykyisessä Saudi-Arabiassa. Hänen isänsä oli Faisal, Irakin  ensimmäinen kuningas. Vanhimpana poikana hän sai pitää huolta isoisästään, Mekan emiiri Husain ibn Alista. Ghazi ja muut hašimidit pakenivat Hijazista Jordaniaan Ibn Sa’udin hyökkäyksen jälkeen. Ghazi asetettiin samana vuonna Bagdadissa kruununprinssiksi. Koulutuksensa kruununprinssi sai brittiläisessä Harrow School -sisäoppilaitoksessa. Hänet kruunattiin kuninkaaksi isänsä kuoleman jälkeen 1933 Bagdadissa.

 Kuninkaana 
Valtaan noustessaan Ghazi oli poliittisesti kokematon. Hänellä oli sekä nopeiden autojen ystävän että playboyn maine.  Kuninkaan kokemattomuus luovia Irakin sisäpolitiikassa aiheutti levottomuutta. Ilmapiiri oloi täynnään skandaaleja ja lyhytikäisiä hallituksia. Pääministeri vaihtui vuonna 1934 ja maassa tapahtui sotilasvallankaappaus vuonna 1936. Lisämausteensa toi perinteisten heimopäälliköiden kilpailu vallasta. 

Ghazi oli vannoutunut arabinationalisti ja vastusti brittijoukkojen läsnäoloa maassaan. Hän tuki kenraali Bakr Sidqia, joka lokakuussa 1936 syrjäytti Yasin al-Hašimin siviilihallituksen ja asetti valtaan Hikmat Sulaimanin. Hän otti myös vaatimuksekseen Kuwaitin liittämisen Irakiin. Lisäksi hänen väitettiin tunteneen sympatioita Natsi-Saksaa kohtaan.

Sisäpoliittisesta epävakaudesta huolimatta Irak kehittyi Ghazin valtakaudella. Al-Kut-niminen öljyputki valmistui vuonna 1934 ja maahan alkoi tulla öljytuloja. Rautatielinja Persianlahdelle valmistui vuonna 1935 ja samana vuonna rautatiet kansallistettiin. Myös koulutussektorille annettiin enemmän rahaa. Ulkopolitiikassa saatiin onnistuminen kun aluekiista Syyrian kanssa ratkaistiin Irakin eduksi. 

Ghazi kuoli vuonna 1939 selvittämättömässä auto-onnettomuudessa. Kuningas lähti ajamaan autoa itse vietettyään ensin juhlaillan. Nykyaikana spekuloidaan yhä, oliko kuninkaan kuolemassa kysymys onnettomuudesta, vai oliko kyseessä murha.

Ghazia seurasi hänen poikansa Faisal, joka oli vielä alaikäinen. Ennen Faisalin täysi-ikäisyyttä valtionhoitajana toimi Ghazin veli Abdulilah.

 Kunnianosoituksia 

 Irakilaiset 
 55x55px Kaksoisvirtain ritarikunta (1933, suurmestari)
 55x55px Hašemiittien ritarikunta (1933, suurmestari)
 55x55px Faisal I:n ritarikunta (1933, suurmestari)
Lähde:

 Ulkomaalaiset 

 55x55px Serafiimiritarikunnan ritari (Ruotsi, 1934)
 55x55px Pahlavin ritarikunta ketjulla (Iran, 1937)
 55x55px Muhammad Alin ritarikunta ketjulla (Egypti)
 55x55px Renessanssin ylimmän ritarikunnan erikoissuurristi (Jordania)
 55x55px Itsenäisyyden ritarikunnan suurristi (Jordania)

Lähde:

 Lähteet 

Luokka:Hašimidit
Luokka:Irakin kuninkaat
Luokka:Liikenneonnettomuudessa kuolleet
Luokka:Vuonna 1912 syntyneet
Luokka:Vuonna 1939 kuolleet